**RUTINER FOR FLAKSTAD KOMMUNE I HHT COVID 19.**

I forbindelse med pandemien vi nå har i forbindelse med Covid 19 (Koronaviruset) og bølge nummer 2 nasjonalt er det viktig å overholde følgende tiltak:

* Avstand
* Håndhygiene
* Sosial kontakt
* Ved ankomst til rådhuset bruk sprit og sprit hendene før du kommer inn.

Ved å øke avstanden mellom mennesker forsinkes utbruddet av covid-19.

Sykdommen smitter hovedsakelig via dråpe- og kontaktsmitte. Jo mer sannsynlig det er at du er smittsom, desto større avstand må du holde til andre.

Regjeringen anbefalte 5.11 at alle i de kommende ukene i størst mulig grad må holde seg hjemme og begrense sosial kontakt med andre mennesker. Det innebærer også at i private hjem, hager eller hytter bør man ikke ha mer enn fem gjester i tillegg til husstandsmedlemmer.

Hvis alle gjestene er fra samme husstand, kan man være flere. To familier kan møtes selv om de har mange barn.

Begrensingen om at man ikke bør ha flere enn fem gjester, gjelder ikke for barnehage- eller barneskolekohorter.

Unge og voksne som har vært sammen med venner og i andre situasjoner der det ikke har vært en meters avstand, bør holde to meters avstand til folk i risikogruppen.

Ved arrangementer er det særdeles viktig å ha **navneliste** over deltakende. I tillegg til å følge gjeldende regler for tilstelninger/arrangementer som per dags dato er;

***«En person eller virksomhet skal utpekes som arrangør med ansvar for at arrangementet oppfyller kravene i forskriften:*** <https://lovdata.no/dokument/SF/forskrift/2020-03-27-470#KAPITTEL_5>

***De som er til stede skal informeres om hvem som er arrangør og hvem som kan kontaktes ved spørsmål om smittevern.***

***Arrangøren skal iverksette tiltak som bidrar til at syke ikke er til stede og gjøre det mulig å ivareta god hygiene. Arrangøren bør følge relevante standarder om smittevern.***

***Antall personer er tillatt:***

* ***20 personer på privat sammenkomst.***
* ***50 personer på innendørs arrangement der det er flyttbare stoler.***
* ***200 personer hvor alle i publikum sitter i fastmonterte seter.***

***Arrangøren skal sørge for at alle som er til stede på arrangementer skal kunne holde minst 1 meters avstand til andre som ikke er i samme husstand, målt fra skulder til skulder. Arrangøren skal ikke gjennomføre aktiviteter som krever mindre avstand mellom utøvere eller deltakere enn det.***

***Personer som sitter i fastmonterte seter på arrangementer skal kunne ha minst ett ledig sete mellom seg på samme seterad fra de ankommer arrangementet. Personer fra samme husstand kan sette seg nærmere hverandre etter ankomst. Det kan ikke sitte personer i mer enn halvparten av fastmonterte seter, med mindre alle kan holde minst 1 meters avstand i alle retninger til personer i annen husstand.»***

RÅD TIL ALLE I BEFOLKNINGEN:

* Husk god hånd – og hostehygiene.
* Du og dine nærmeste kan omgås normalt. "Dine nærmeste" er de som du bor sammen med, og kjæresten. De som bor alene, kan også ha to-tre nærmeste som de kan være fysisk nær. Det bør være de samme over tid.
* Hold 1 meters avstand til andre enn dine nærmeste. Avstanden fra ansikt til ansikt er aller viktigst. Rygg mot rygg, eller etter hverandre, som i kø, gir mindre risiko for smitte. Når du sitter ved siden av noen, bør det være en meters avstand fra din skulder til den andres skulder.
* Unngå fysisk kontakt, inkludert håndhilsning og klemming.
* Dersom du får symptomer på luftveisinfeksjon, må du holde deg hjemme og du bør testes.
* Hvis prøvesvaret er negativt kan du gå tilbake til jobb, skole eller barnehage, når du er i god allmenntilstand, selv om du har noe restsymptomer.

For Flakstad kommune gjelder følgende fra 09/11/20:

* Rådhuset stenges for uanmeldte besøk. Ta kontakt med rådhuset hvis du har behov.
* All møtevirksomhet utenom den som skjer i kommunal regi opphører på rådhuset inntil videre.
* Møter avholdes som avtalt med ekstra påpasselighet rundt hygiene og avstand. Det er kommunens møteansvarlige som har ansvar for at det blir tørket av og rengjort på alle flater, dørhåndtak og armlener stol etter møtet.
* Ikke kom på møter eller annet hvis du har symptomer fra luftveiene, hodepine, slapphet, tungpust eller føler deg syk.
* Virksomheten ellers i kommunen går som normalt.

Ramberg 09/11/20